
A V I Z

asupra Proiectului de Lege pentru aprobarea Contractului cadru de finanţare dintre România şi Banca Europeană de Investiţii (România UE co-finanţare pentru mediu 2014-2020), semnat la Luxemburg, la 16 iunie 2016
În conformitate cu prevederile art. 95 și 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgență, cu Proiectul de Lege pentru aprobarea Contractului cadru de finanţare dintre România şi Banca Europeană de Investiţii (România UE co-finanţare pentru mediu 2014-2020), semnat la Luxemburg, la 16 iunie 2016, trimis cu adresa nr.PLx 13 din 1 februarie 2017, înregistrat sub nr.4c-11/143 din     2 februarie 2017.
Potrivit dispoziţiilor art.75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, Camera Deputaţilor este prima Cameră sesizată. 

În temeiul prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din              9 februarie 2017.
Membrii Comisiei au examinat iniţiativa legislativă supusă avizării, expunerea de motive și avizul favorabil al Consiliului Legislativ.
În urma dezbaterilor s-a hotărât, cu unanimitate de voturi, avizarea favorabilă a proiectului de lege.

Iniţiativa legislativă  face parte din categoria legilor ordinare.

